stanford-oval/wikipedia huggingface dataset:
חיל האוויר המלכותי הדני
היסטוריה > לאחר מלחמת העולם השנייה

חיל האוויר המלכותי הדני הוקם ככוח צבאי נפרד מהצבא המלכותי הדני ומהצי המלכותי הדני בשנת 1950 כמיזוג של "גיס התעופה של הצבא הדני" (Hærens Flyvertropper), ושל "שירות האוויר הימי הדני" (Marinens Flyvevæsen), כל הפעילות האווירית הצבאית נאסרה במהלך הכיבוש הגרמני בין השנים 1940–1945 וכך ביום הניצחון באירופה לא היו ברשות כוחות ההגנה של דנמרק כל כלי טיס, אף על פי שבתקופת הכיבוש, בנה והרחיב הלופטוואפה שדות תעופה רבים בדנמרק.
בשנים 1947–1948 קיבלו כוחות ההגנה של דנמרק 41 מטוסי ספיטפייר ושלדות מטוסים נוספות לצורכי הדרכה על הקרקע, שפעלו על ידי יחידות של גיס התעופה ושל שירות האוויר הימי עד למיזוגם ועל ידי חיל האוויר המלכותי הדני עד 1956, כאשר המטוסים האחרונים האלה הוצאו מהשירות וכולם פרט לשניים נגרטו.
בשנות השישים והשבעים הפעיל חיל האוויר המלכותי הדני כמה מטוסים שנרכשו במימון אמריקאי כמו הF-104 סטארפייטר, הF-100 סופר סייבר ומטוסים אחרים. ב-1971 הקים הצבא המלכותי הדני את שירות האוויר שלו כיחידה האווירית הראשונה מחוץ לחיל האוויר מאז הקמתו בשנת 1950. ברשות היחידה היו מסוקי תצפית ומטוסי בוכנה שביצעו משימות איכון לטובת חיל התותחנים. ב-1977 הועברה טייסת המסוקים הימיים של חיל האוויר אל הצי המלכותי הדני והיא הפעילה מסוקים שהופעלו מסיפוני הספינות. בינואר 1980 רכשו ארבע מדינות חברות בנאט"ו: דנמרק, נורווגיה, הולנד ובלגיה, ברכישה משותפת, את מטוס הקרב F-16 פייטינג פלקון.
ב-1999, בעקבות סיום המלחמה הקרה עבר חיל האוויר תהליך ארגון מחדש כדי שיוכל להיות חיל שמסוגל לבצע משימות ברחבי העולם, אך בה בעת להמשיך להגן על שמי המדינה ועל מימיה. ב-2002 הצטרפה דנמרק לצוות הפיתוח של מטוס הקרב F-35 לייטנינג II ו-48 מטוסים אמורים להיכנס לשירות בחיל ולהחליף את מטוסי ה-F-16.
באוקטובר 2002 טס כוח משימה של 18 מטוסי F-16 מדנמרק, הולנד ונורווגיה, יחד עם מטוס תדלוק אווירי לבסיס חיל האוויר בקירגיזסטן, כדי לתת סיוע קרקעי לכוחות נאט"ו באפגניסטן במסגרת מבצע "חירות מתמשכת"
ב-2004 הוחלפו שלושת מטוסי התובלה מסוג C-130H הרקולס, שנרכשו בשנת 1973, בשלושה מטוסים חדישים מסוג C-130J סופר הרקולס. מטוס רביעי הצטרף ב-2007.
ב-2005 הסתיימה תוכנית השבחה של מטוסי ה-F-16. במסגרת התוכנית, שהחלה ב-1995, צוידו המטוסים במחשבי משימה חדשים, בתצוגות צבעוניות רב-תכליתיות ובוצעו בהם שיפורים בתחום האוויוניקה. למרות השבחה זו, שוקל החיל את החלפתם של 30 מטוסי F-16 במטוסי קרב מתקדמים יותר. המטוסים שרכישתם נשקלת הם הF/A-18 סופר הורנט, המטוסים שמיוצרים במסגרת תוכנית Joint Strike Fighter, ה-JAS-39 גריפן והיורופייטר טייפון. ההחלטה על המטוס הנבחר תפורסם עד סוף יוני 2015.
ב-2003 הוחלט להעביר 16 מסוקי OH-6 Cayuse ו-13 מסוקי Eurocopter Fennec של שירות האוויר של הצבא המלכותי הדני וחלק ממסוקי ה-Westland Lynx של הצי המלכותי הדני לרשות חיל האוויר. ההעברה בוצעה ב-2011. בשנת 2010 הוחלט על רכישתם של 9 מסוקי סיקורסקי SH-60 Seahawk. ב-2005 הוצאו משירות מסוקי ה- Cayuse ומסוקי ה- Eurocopter Fennec ממשיכים לבצע משימות רבות, כולל פעולות סיוע למשטרת דנמרק.
ב-2006 פרסם חיל האוויר מסמך כוונות לפיו הוא מתכוון כמה מטוסי C-17 גלובמאסטר. הזמנה זו עדיין טעונה אישור, אך הכוונה שמטוסים אלה יהיו חלק מכוח משותף של נאט"ו לביצוע משימות בינלאומיות.
מבנה ארגוני

כנף התובלה האווירית – אולבורג
טייסת 721
4 מטוסי C-130 הרקולס
3 מטוסי Canadair CL-604 Challenger
כנף המסוקים – קארופ (Karup)
טייסת 722
14 מסוקי אגוסטה וסטלנד AW101 (פזורים ברחבי דנמרק למשימות חיפוש והצלה)
טייסת 723
7 מסוקי וסטלנד לינקס Mk90B
טייסת 724
8 מסוקי יורוקופטר AS-550 פנק
כנף הקרב – סקרידסטרופ (Skrydstrup)
טייסת 727
15 מטוסי F-16AM/BM
טייסת 730
15 מטוסי F-16AM/BM
בית הספר לטיסה - קארופ (Karup)
27 מטוסי סאאב MFI T-17
כנף שליטה אווירית
מרכז השליטה והדיווח - קארופ (Karup)
מרכז שליטה אווירי נייד - קארופ (Karup)
כנף תמיכה
טייסת 615 (תקשורת מבצעית)
טייסת 660 (יחידת אבטחה)
טייסת 680 (שירות תמיכת לחימה)
טייסת 690 (רפואה)
בית הספר לקצינים של חיל האוויר
בית הספר לאימון מתקדם
משימות בשנים האחרונות

בין השנים 1960–1964 השתתפו מסוקי סיקורסקי S-55 של החיל במשלחות של האו"ם במלחמת האזרחים במלחמת האזרחים בקונגו.
ב-1999 9 מטוסי F16 ביצעו גיחות קרב בקוסובו.
ב-2002 וב-2003 ביצעו 6 מטוסי F-16 של החיל 743 גיחות קרב כנגד כוחות של הטליבאן ואל-קאעידה במסגרת המלחמה באפגניסטן.
בשנים 2004, 2009, 2011 ו-2013 הוצבו 4 מטוסי F16 בליטא כחלק מכוח השיטור האווירי של נאט"ו בים הבלטי.
ב-2005 הגישו 3 מסוקי Fennec סיוע לכוחות הקרקע של צבא דנמרק במהלך אבטחת הבחירות החופשיות הראשונות בעיראק. ב-2007 4 מסוקים נשלחו שוב לעיראק כדי לאבטח שיירות באזור בצרה. מסוקים אלה ביצעו 354 משימות לפני שחזרו הבייתה.
ב-2008 הוצבו 4 מסוקי Fennec במחוז חלמנד שבאפגניסטן כדי לבצע משימות תצפית עבור כוחות הצבא הדני המוצבים במקום וכן ביצעו משימות תובלה קלות.
במרץ 2011 השתתפו 6 מטוסי F-16 באבטחת אזורים אסורים לטיסה במסגרת התקיפה הצבאית הבינלאומית בלוב.
ב-2016 פורסם כי 4 מטוסי חיל האוויר הדני מסוג F-16 תקפו מטרות בסוריה, זאת במסגרת השותפות של דנמרק בקואליציה הבינלאומית נגד המדינה האסלאמית (דאעש).
צי כלי הטיס הנוכחי

| תמונה | שם המטוס | ארץ מוצא | ייעוד | דגם | כמות   בשירות |
| --- | --- | --- | --- | --- | --- |
|  | F-16 פייטינג פלקון | ארצות הברית/בלגיה   ארצות הברית/בלגיה | מטוס קרב | F-16AM   F-16BM | 24   6 |
|  | C-130J סופר הרקולס | ארצות הברית   ארצות הברית | מטוס תובלה טקטי | C-130J-30 | 4 |
|  | בומברדיה Challenger 604 | קנדה   קנדה | הובלת אח"מ | CL-604 | 3 |
|  | Saab-MFI 17 Supporter | שוודיה   שוודיה | מטוס אימון בסיסי / קישור | MFI-17 | 27 |
|  | אגוסטה וסטלנד AH101 מרלין | בריטניה/איטליה   בריטניה/איטליה | מסוק חיפוש והצלה   מסוק תובלה טקטי | 512 SAR   512 TTT | 8   6 |
|  | וסטלנד לינקס | בריטניה   בריטניה | מסוק ימי | Super Lynx Mk 90B | 8 |
|  | יורוקופטר AS-550 פנק | צרפת   צרפת | מסוק רב-תכליתי | AS 550C2 | 8 |
ראו גם

כוחות ההגנה של דנמרק
הערות שוליים

↑  Air policing over the Baltics again (בדנית)
↑  AP, סוריה: לראשונה דנמרק תקפה מטרות של דאעש, באתר ynet, 5 באוגוסט 2016
| --- | --- |
בקרת זהויות :  GND: 6122273-2  VIAF: 133257981   WorldCat (עם VIAF): 133257981 
מטוס ימי של שירות האוויר של הצי (Marinens Flyvevæsen)
מטוס ספיטפייר של חיל האוויר המלכותי הדני
מטוס מדגם  F-16BM של חיל האוויר המלכותי הדני
מטוס סופר הרקולס של חיל האוויר הדני
מסוק חילוץ של חיל האוויר הדני מדגם אגוסטה וסטלנד AH101 מרלין
זוסמן ריגר

| --- | --- |
אין תמונה חופשית
 לידה:  14 ביוני 1903 י"ט בסיוון ה'תרס"ג וורשה
 פטירה:  10 באוקטובר 1972 (בגיל 69) כ"ט בתשרי ה'תשל"ג
 מקום קבורה:  בית העלמין הר הזיתים
 מדינה:  ישראל 
 מקום מגורים:  ירושלים, חיפה, תל אביב, בני ברק
 מקום פעילות:  ישראל
 תקופת הפעילות:  ?–ה'תשכ"ח
 תחומי עיסוק:  הלכה, חינוך
 רבותיו:  הרב משה מרדכי אפשטיין
 בני דורו:  גיסיו הרב אברהם אלקנה כהנא שפירא והרב שלום נתן רענן
 בת זוג:  הרבנית טובה גיטל שייטל ריגר (לבית הירשוביץ)
 אב:  יצחק ריגר
 אם:  זלטה (זהבה) ריגר
 צאצאים:  זהבה ריגר, רחל אליצור, הרב אברהם ריגר, בת ציון גנץ
 מספר צאצאים:  4
 חותנים:  יעקב אלעזר וצ'סנא הירשוביץ
 חתנים:  מיכאל אליצור ומנחם גנץ
 
הרב זוסמן ריגר (י"ט בסיוון ה'תרס"ג, 14 ביוני 1903 – כ"ט בתשרי ה'תשל"ג, 10 באוקטובר 1972) היה אב בית הדין בחיפה, ראש ישיבת אלומה וממייסדיה, ממייסדי מכון הרי פישל ומעורכי האנציקלופדיה התלמודית. לימד בישיבת מרכז הרב.
ביוגרפיה

נולד בוורשה בי"ט בסיוון ה'תרס"ג ליצחק וזלטה ריגר, למד בישיבת לומז'ה ולאחר עלייתו לארץ החל ללמוד בישיבת חברון כנסת ישראל בשהותה בחברון. היה שם בטבח חברון, בפרעות תרפ"ט, וניצל כיון שהסתתר בביתו של הרב משה מרדכי אפשטיין
בשנת ה'תרצ"ב (1932) היה ממייסדי מכון הרי פישל ואף לימד בו במשך תקופה.
באותה שנה נשא את טובה, בתו של הרב יעקב אלעזר הירשוביץ, מחותנו של הראי"ה קוק.
בשנת ה'תרצ"ה היה ממייסדי בית הספר והישיבה "אלומה", יחד עם הרב משה זיידל והרב בנימין מנשה לוין. לאחר פטירת הרב לוין שעמד בראשות הישיבה, בשנת ה'תש"ד, החליפו הרב ריגר, ובתקופתו הוגדלה כמות התלמידים באופן משמעותי והועלתה רמתו הלימודית של בית הספר.
במשך תקופה לימד גם בישיבת מרכז הרב.
בשנותיה הראשונות של האנציקלופדיה התלמודית, נטל חלק בכתיבתה.
בשנת ה'תשט"ז (1956) התמנה לדיין בבית הדין הרבני, שימש בתפקיד בבתי הדין בתל אביב וברחובות ולאחר זמן קצר מונה לאב בית הדין בחיפה, שם כיהן תקופה ארוכה, עד לפרישתו לגמלאות בשנת ה'תשכ"ח. בזקנותו התגורר בבני ברק.
חידושי תורתו ומאמריו התפרסמו בבמות שונות וכתבי עת תורניים.
נפטר בכ"ט בתשרי ה'תשל"ג ונקבר בהר הזיתים.
משפחתו

אשתו, טובה לבית הירשוביץ הייתה אחות של הרב שלום נתן רענן - חתנו של הראי"ה קוק ומרבני ישיבת מרכז הרב, והרבנית פנינה כהנא שפירא - רעייתו של הרב הראשי לישראל וראש ישיבת מרכז הרב הרב אברהם אלקנה כהנא שפירא.
לזוג ארבעה ילדים: זהבה שנהרגה בתאונה בהיותה בגיל 16, רחל אליצור (חמותו של הרב הראשי לישראל, הרב קלמן בר), הרב אברהם ריגר ששימש דיין ובהמשך כאב בית הדין הרבני בתל אביב, ובת-ציון גנץ - על שמה מדרשת בת-ציון. נכדו הוא הרב יצחק ריגר - לשעבר רב בסיס תל נוף ומחבר שותף (עם הרב יוסף צבי רימון) לספר "הלכות אבלות".
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |  |  |  |   |  |  |  יעקב אלעזר הירשוביץ  יעקב אלעזר הירשוביץ     |  יעקב אלעזר הירשוביץ  יעקב אלעזר הירשוביץ     |  יעקב אלעזר הירשוביץ  יעקב אלעזר הירשוביץ     |  |  |  |  |  |  |  | עץ משפחת קוק | עץ משפחת קוק | עץ משפחת קוק |
|   |  |  |  |  |   |   |   |   |   |   |     |   |     |   |   |   |   |  |  |  |   |   |
|  אברהם אלקנה כהנא שפירא  אברהם אלקנה כהנא שפירא     |  אברהם אלקנה כהנא שפירא  אברהם אלקנה כהנא שפירא     |  אברהם אלקנה כהנא שפירא  אברהם אלקנה כהנא שפירא     |     |  פנינה שפירא  פנינה שפירא     |  פנינה שפירא  פנינה שפירא     |  פנינה שפירא  פנינה שפירא     |   |  זוסמן ריגר  זוסמן ריגר     |  זוסמן ריגר  זוסמן ריגר     |  זוסמן ריגר  זוסמן ריגר     |     |  טובה ריגר  טובה ריגר     |  טובה ריגר  טובה ריגר     |  טובה ריגר  טובה ריגר     |   |  שלום נתן רענן  שלום נתן רענן     |  שלום נתן רענן  שלום נתן רענן     |  שלום נתן רענן  שלום נתן רענן     |     |  בתיה מרים  בתיה מרים     |  בתיה מרים  בתיה מרים     |  בתיה מרים  בתיה מרים     |
|   |   |   |   |   |   |   |   |   |   |   |   |  |  |  |  |   |   |   |     |   |   |  |
|   |   |  יעקב אלעזר כהנא שפירא  יעקב אלעזר כהנא שפירא     |  יעקב אלעזר כהנא שפירא  יעקב אלעזר כהנא שפירא     |  יעקב אלעזר כהנא שפירא  יעקב אלעזר כהנא שפירא     |   |  |  |  רחל אליצור  רחל אליצור     |  רחל אליצור  רחל אליצור     |  רחל אליצור  רחל אליצור     |  |  מרדכי פרום  מרדכי פרום     |  מרדכי פרום  מרדכי פרום     |  מרדכי פרום  מרדכי פרום     |   |  צפורה  צפורה     |  צפורה  צפורה     |  צפורה  צפורה     |  |  אליהו שלמה רענן  אליהו שלמה רענן     |  אליהו שלמה רענן  אליהו שלמה רענן     |  אליהו שלמה רענן  אליהו שלמה רענן     |
|   |   |   |   |   |   |   |   |   |   |   |   |   |   |   |   |   |   |  |  |  |  |  |
|   |   |  אביטל  אביטל     |  אביטל  אביטל     |  אביטל  אביטל     |   |  אברהם ישראל סילבצקי  אברהם ישראל סילבצקי     |  אברהם ישראל סילבצקי  אברהם ישראל סילבצקי     |  אברהם ישראל סילבצקי  אברהם ישראל סילבצקי     |   |  דפנה בר  דפנה בר     |  דפנה בר  דפנה בר     |  דפנה בר  דפנה בר     |   |  קלמן בר  קלמן בר     |  קלמן בר  קלמן בר     |  קלמן בר  קלמן בר     |  |  |  |  |  |  |
הערות שוליים

↑  ראה סיפור הדברים כאן
1 2 3  מתוך אתר האנצקלופדיה התלמודית
↑  פרופיל לדמות: זוסמן ריגר
↑  סקירה על המוסד
↑  מודעה על ההרשמה למוסד
↑  בדרך התורה הגואלת עמוד רל"ג
↑  כתבי מינוי לדיינים בבתי-הדין הרבניים (העתקים), באתר ארכיון המדינה, עמ' 47
↑  יתמנו שלושה דיינים חדשים, הצופה, 2 באוגוסט 1968
↑  מצבתה כאן
פרנק סרפיקו

| --- | --- |

 לידה:  14 באפריל 1936 (בן 88) ברוקלין, ניו יורק, ארצות הברית 
 מדינה:  ארצות הברית, איטליה 
 השכלה:  St. Francis Preparatory School 
 השתייכות:  משטרת העיר ניו יורק
 תקופת הפעילות:  1959–1972 (כ־13 שנים)
 עיטורים
 מדליית הכבוד של משטרת העיר ניו יורק (1972) 
 
פרנצ'סקו וינסנט סרפיקו (באנגלית: Francesco  Vincent Serpico; נולד 14 באפריל 1936) הוא שוטר לשעבר במשטרת ניו יורק, שהתפרסם ב-1971 כשהעיד נגד עמיתיו בגין לקיחת שוחד ושחיתות, פרשה שעוררה הדים רבים בכל רחבי ארצות הברית והשפיעה על צמרת המשטרה כולה.
פרסומו של סרפיקו התעצם שנתיים לאחר מכן, כשיצא לאקרנים סרט הקולנוע סרפיקו, בכיכובו של אל פצ'ינו ובבימויו של סידני לומט.
ביוגרפיה

סרפיקו נולד בברוקלין, ניו יורק, למהגרים איטלקים וב-1959 הצטרף למשטרת ניו יורק כשוטר סיור. לאחר מכן הועבר למחלקה לזיהוי פלילי, ולבסוף שימש בתפקיד בו חפץ - בלש בלבוש אזרחי. הוא נהג להחליף 'תחפושות' לעיתים קרובות, ונתפס כבחור 'צבעוני', חובב בלט, מוזיקה קלאסית, נשים, מסיבות ובעלי חיים.
במהלך הקריירה שלו נתקל לא אחת בתופעת לקיחת השוחד שפשטה באותה תקופה בכל משטרת ניו יורק וסירב לקחת בה חלק, עד כי נתפס על ידי רבים מעמיתיו, שהיו חלק מהתופעה, כבוגד וכמסוכן עבורם. סרפיקו ניסה לפנות לגורמים שונים בצמרת המשטרה ובעיריית ניו יורק אך לא קיבל מענה מספק, עד כי החליט לפנות לעיתון הניו יורק טיימס, שפרסם מאמר מרעיש שגרם לסערה ולבסוף למשפט, בו העיד סרפיקו.
האירוע שהביא אותו בסופו של דבר לעזוב את המשטרה היה מעצר סוחרי סמים בו השתתף יחד עם 4 שוטרים נוספים. באירוע, נשלח סרפיקו לבצע רכישה מדומה של סמים. הוא דחק זרוע בדלת דירת החשודים וקרא לחבריו לסייע לו, אך אלו נותרו מאחור, וסרפיקו נורה בפניו.
בעקבות האירוע נותר סרפיקו חירש באוזן אחת ומשותק חלקית. הוא קיבל את 'אות הכבוד' של המשטרה, וחודש לאחר מכן פרש מהשירות. בהמשך עבר לגור בשווייץ. ב-1980 שב לארצות הברית. בשנת 2022 הוא מתגורר בברוקלין, ניו-יורק.
פהד, מלך ערב הסעודית

פהד בן עבד אל-עזיז אַאל סעוד (בערבית: فهد بن عبد العزيز آل سعود; 16 במרץ 1921 – 1 באוגוסט 2005), יליד ריאד, כיהן החל מיוני 1982 ועד מותו כמלכה החמישי של ערב הסעודית וכראש ממשלתה, וכן כמנהיגו העשרים של בית סעוד.
לקריאה נוספת

עוזי רבי, סעודיה – ממלכת נפט במבוכי הדת והפוליטיקה (ספר 7 בסדרה המזרח התיכון בימינו), האוניברסיטה הפתוחה, תשס"ח–2007, פרק 7.7 מלכות פהד, עמ' 126–140.
אהרן כ"ץ (דיין)

| --- | --- |
הרב אהרון כ"ץ (עומד שלישי מימין) בטקס השבעת הדיינים החדשים בבית נשיא המדינה ראובן ריבלין
הרב אהרון כ"ץ (עומד שלישי מימין) בטקס השבעת הדיינים החדשים בבית נשיא המדינה ראובן ריבלין
 לידה:  14 באוגוסט 1949 (בן 75) י"ט באב ה'תש"ט 
 השכלה:  ישיבת פוניבז'  ישיבת גרודנא (ישראל) 
 אב:  אליהו כץ 
 
הרב אברהם אהרון כ"ץ (נולד בי"ט באב ה'תש"ט, 14 באוגוסט 1949) הוא דיין ישראלי, כיהן כדיין בבית הדין הרבני הגדול בירושלים. קודם לכן כיהן כאב בית הדין באשקלון, כדיין בבית הדין הרבני בחיפה, כרב צבאי וכרב שכונה בבאר שבע.
ביוגרפיה

נולד בסלובקיה לרב אליהו כץ, רבה של ברטיסלאבה ולימים רבה של באר שבע וחבר מועצת הרבנות הראשית לישראל. נקרא על שם סבו הרב אברהם אהרון כ"ץ, רבה של ניטרה ונכדו של הרב מנחם כ"ץ פרוסטיץ. למד בבית הספר היסודי בעירו והחל לימודי תיכון.
בשנת ה'תשכ"ה (1964) עלה לישראל, ובין השנים תשכ"ה-תשכ"ז למד בישיבת פוניבז' לצעירים בבני ברק אצל הרב אהרון יהודה לייב שטיינמן. בין השנים תשכ"ז-תשכ"ז למד בישיבת גרודנא באשדוד, שם נמנה עם התלמידים הראשונים, ובין השנים תשכ"ט-תשל"א בישיבת פוניבז' הגדולה. לאחר נישואיו לאווה, בין השנים תשל"א-תשל"ד למד בכולל "שבט מחוקק", מייסודו של הרב איסר יהודה אונטרמן, אצל הרב זלמן נחמיה גולדברג. לאחר מכן למד בבית המדרש הגבוה לתלמוד והוראה בנגב בבאר שבע.
בין השנים 1975–1977, במקביל ללימודיו התורניים, השלים לימודי הסמכה להנהלת חשבונות. לאחר מכן שירת כרב צבאי בבאלי"ש, השתתף במלחמת שלום הגליל, והגיע לדרגת סרן במילואים.
ביוגרפיה > רבנות

בשנת ה'תשל"ז החל הרב כ"ץ לשמש כראש כולל בית המדרש הגבוה לתלמוד והוראה בנגב. בשנת ה'תשל"ח (1978) נסמך לרבנות לרבנות בידי הרבנים רפאל כדיר צבאן, שלמה גורן, זלמן נחמיה גולדברג ודוד פוברסקי. כן נסמך מטעם הרבנות הראשית לרבנות עיר ולדיינות. בקיץ תשל"ח החליף את הרב יצחק כהן, רבה של אירלנד, בתפקידו.
החל משנת ה'תשמ"ט כיהן כרב שכונה בבאר שבע, תחת כהונתו של אביו כרב העיר, והיה אחראי על תחום המקוואות והעירובין בעיר.
ביוגרפיה > דיינות

הוסמך לדיינות בשנת ה'תש"ן (1990). ב-29 ביוני 1992 התמנה לכהן כדיין בבית הדין הרבני, כיהן בבתי הדין בחיפה ובאשקלון, וב-1 ביוני 2011 מונה להיות אב בית דין באשקלון. בשנת 2014 מונה לכהן במינוי זמני בבית הדין הרבני העליון. ב-31 ביולי 2016 החל לכהן כחבר בבית הדין הרבני הגדול בירושלים. פרש מכהונתו בהגיעו לגיל הפרישה, ב-13 באוגוסט 2019.
מפסיקותיו

כתובה שערכה בשקלים ישנים, תיגבה באותו סכום בשקלים חדשים, וכן בכל שינוי בערך הכסף.
חייב בעל הלום קרב במצב נפשי בעייתי, לגרש את אשתו, בשל היותו מחוסר יכולת לתפקד כבעל.
הערות שוליים

↑  לשכת השר - ז. המר/א. שאקי - בתי-דין - 1989-1990 - כללי - מינויים; גיור; בג"צ, באתר ארכיון המדינה, עמ' 16–18
↑  לשכת השר - ז. המר/א. שאקי - בתי-דין - 1989-1990 - כללי - מינויים; גיור; בג"צ, באתר ארכיון המדינה, עמ' 14–15
↑  לשכת השר - ז. המר/א. שאקי - בתי-דין - 1989-1990 - כללי - מינויים; גיור; בג"צ, באתר ארכיון המדינה, עמ' 9–12
↑  לשכת השר - ז. המר/א. שאקי - בתי-דין - 1989-1990 - כללי - מינויים; גיור; בג"צ, באתר ארכיון המדינה, עמ' 21–22
↑  לשכת השר - בתי-דין - כללי; מינויי דיינים, באתר ארכיון המדינה, עמ' 71
↑  מינוי דיין לכהונה בפועל בבית הדין הרבני הגדול, ילקוט הפרסומים 6804, 2014, עמ' 5568
↑  משה מאירסדורף, ‏כולם יוצאים מנצחים. כמעט,  באתר כיפה, 13 ביולי 2016
↑  ראו תקציר פסק הדין כאן בעמ' 9
↑  ראו תקציר פסק הדין כאן בעמ' 6.
המרחב הקיברנטי

הייצוג הוויזואלי של המרחב הקיברנטי בסדרת סרטי מטריקס
המרחב הקִיבֶּרְנֵטִי או סביבת רשת (באנגלית: Cyberspace; סַייבֶּרסְפֵּיְיס), הוא מרחב דיגיטלי המאגד מערכות מחשב ורשתות בהן נאגרים נתונים אלקטרוניים ומתקיימת תקשורת מקוונת, ללא תלות במיקום הפיזי של המשתמשים. מדובר בסוג של עולם וירטואלי שזכה לפופולריות עם עליית האינטרנט. לרוב מוגדר כסמל לרשת הגלובלית של תשתיות טכנולוגיות מידע, רשתות תקשורת ומערכות עיבוד מחשבים התלויות זו בזו. אחרים רואים במרחב הקיברנטי  סביבה רעיונית שבה מתרחשת תקשורת דרך רשתות מחשבים.
בשנות ה-90 המונח נעשה נרדף ל-World Wide Web, בעיקר בחוגים אקדמיים. המרחב הקיברנטי מאפשר אינטראקציה מגוונת בין משתמשים—כולל שיתוף מידע, מסחר, אומנות, ומשחקים. בניגוד לאינטרנט הפיזי, המרחב הקיברנטי הוא מושג מופשט, כך שאתרי אינטרנט ואירועים מקוונים נתפסים כמתרחשים במרחב קיברנטי ולא במיקום גאוגרפי ממשי. אולם, אין להתבלבל בין המרחב הקיברנטי לרשת האינטרנט עצמה.
אטימולוגיה

המונח נטבע על ידי סופר המדע הבדיוני ויליאם גיבסון בספרו "Burning Chrome" משנת 1982, והפך לפופולרי עם פרסום הרומן שלו "נוירומנסר" (1984).
הגדרה

מרחב הסייבר הוא תחום גלובלי ודינמי (נתון לשינויים מתמידים) המתאפיין בשימוש משולב של אלקטרונים והספקטרום האלקטרומגנטי, שמטרתו ליצור, לאחסן, לשנות, להחליף, לשתף, לחלץ, להשתמש, להשמיד מידע ולהפריע למשאבים פיזיים. מרחב הסייבר כולל:
תשתיות פיזיות ומכשירי טלקומוניקציה המאפשרים חיבור בין רשתות של מערכות טכנולוגיה ותקשורת, במובן הרחב ביותר (מכשירי SCADA, סמארטפונים/טאבלטים, מחשבים, שרתים);
מערכות מחשב ותוכנה הקשורה להן (לעיתים משובצת) המבטיחה את הפעולה הבסיסית והתפקודיות של התחום
רשתות בין מערכות מחשב;
רשתות של רשתות המחברות מערכות מחשב (ההבחנה בין רשתות לרשתות של רשתות היא בעיקר ארגונית);
נקודות גישה של משתמשים ונקודות ניתוב ביניים;
נתונים.
לעיתים, בשפה היומיומית (ולעיתים בשפה מסחרית), רשתות של רשתות נקראות "האינטרנט", או "הרשת", בעוד שרשתות בין מחשבים נקראות "אינטראנט".
מאפיין ייחודי ומהותי של מרחב הסייבר הוא שאין ישות מרכזית שמפעילה שליטה על כל הרשתות המרכיבות תחום זה. בדיוק כמו שבעולם הפיזי אין ממשלה עולמית, מרחב הסייבר חסר מרכז היררכי מוגדר מראש מבחינה מוסדית. על מרחב הסייבר, תחום ללא עיקרון סדר היררכי, ניתן להחיל את ההגדרה של פוליטיקה בינלאומית שטבע קנת' וולץ: "כזה שאין בו מערכת חוקים אכיפה". אין משמעות הדבר כי ממד הכוח במרחב הסייבר נעדר, או שהכוח מפוזר ומפוצל לאלפי זרמים בלתי נראים, או שהוא מפוזר באופן שווה בין אינספור אנשים וארגונים. להפך, מרחב הסייבר מתאפיין במבנה מדויק של היררכיות של כוח.
אזכורים בתרבות

"המטריקס" בסדרת סרטי מטריקס הוא מרחב קיברנטי מורכב אליו נולדים בני האדם, ואינם מודעים כלל כי המציאות אותה הם חווים היא וירטואלית.
בסרט טרון, מתכנת נשאב באופן פיזי לתוך עולם המחשב, שם הוא נאלץ להתחרות בסדרת משחקים כמו מרוץ אופנועים וירטואלי נגד תוכנות אחרות.
סדרה בשם "קוד ליוקו" מספרת על ילד בשם ג'רמי המוצא מחשב על המאחסן עולם וירטואלי בשם ליוקו.
בסדרת הטלוויזיה "טוויפסי" מקום מגוריו של טוויפסי נקרא סייבר ספייס .
ראו גם

הצהרת העצמאות של הסייברספייס
סייברפאנק
נוירומנסר
אינטרנט
ריבונות במרחב המקוון
הערות שוליים

↑  על פי האקדמיה ללשון העברית
| --- | --- |
בקרת זהויות :  NLI: 987007561368505171  BnF: cb13325988f (data)  GND: 4266146-8  LCCN: sh97002963  NARA: 10637209  NKC: ph114801
ג'ורג' פפדופולוס

| --- | --- |

 לידה:  19 באוגוסט 1987 (בן 37) בית החולים האמנה השוודית, ארצות הברית 
 מדינה:  ארצות הברית 
 מקום מגורים:  Federal Correctional Institution, Oxford, Ravenswood 
 השכלה:  אוניברסיטת דהפול  בית הספר לכלכלה של לונדון  Niles West High School 
 מפלגה:  המפלגה הרפובליקנית של קליפורניה 
 בן או בת זוג:  Simona Mangiante 
 
ג'ורג' פפדופולוס (באנגלית: George Demetrios Papadopoulos) היה יועץ למדיניות החוץ של נשיא ארצות הברית דונלד טראמפ בשנים 2016–2017. היה הראשון בקמפיין של הנשיא שנעצר במסגרת חקירת התערבות רוסיה בבחירות לנשיאות ארצות הברית ב-2016, ואחר כך הודה שמסר עדות שקר על פגישותיו עם הרוסים.
ביוגרפיה

פפדופולוס נולד וגדל בשיקגו, להורים שהיגרו מסלוניקי שביוון. בין השנים 2005–2009 למד פפדופולוס לתואר ראשון במדעי המדינה באוניברסיטת דהפול, ו-2010 למד לתואר שני בלימודי ביטחון בקינגס קולג' לונדון. פפדופולוס דובר ארבע שפות, אנגלית, יוונית, צרפתית וערבית.
בין השנים 2011–2015 עבד כעוזר מחקר במכון הדסון. הוא היה שותף בכתיבת דו"חות של המכון בשם "מדיניות ארצות הברית והיחסים האסטרטגיים עם יוון, קפריסין וישראל: שינויי כוח במזרח הים התיכון" ובשם "מסעו של סגן הנשיא ביידן לקפריסין: הזדמנות שאבדה?".
ביוגרפיה > מתווה הגז

ביולי 2015 היה מעורב בהכנת מסמך עמדה בעברית שהוגש למשרד האנרגיה. המסמך הציג תוכנית להסדרת משק הגז הטבעי, להרחבת ההפקה משדה הגז תמר ולפיתוח מהיר של מאגרי גז טבעי נוספים. המסמך הוצג בשימוע בנושא מתווה הגז שנערך במשרד האנרגיה. חברת הייעוץ הישראלית "אקו אנרג'י" השתתפה בהכנת המסמך.
בנוסף כתב מאמרי דעות התומכים במתווה הגז בתקשורת הישראלית בעיתון "הארץ" ו"ערוץ 7". באפריל 2016 נאם בכנס חדרה השני לאנרגיה "אנרג'יטק".
ביוגרפיה > קמפיין הבחירות של נשיא דונלד טראמפ

בדצמבר 2015 שכר בן קרסון את פפדופולוס כיועץ למדיניות החוץ לקמפיין הבחירות לנשיאות ארצות הברית של דונלד טראמפ למשך שלושה חודשים. והחל מפברואר 2016 עבד בהתנדבות ללא שכר.
ב-14 במרץ 2016 נפגש ברומא עם פרופסור ג'וזף מיפסוד, המקורב למשרד החוץ הרוסי, שהציע להעביר התכתבויות פרטיות וחומרים מפלילים על המועמדת הדמוקרטית, הילרי קלינטון. מיפסוד הציע לו את המידע לפני שנודע כי רוסיה פרצה למחשבי הוועדה הדמוקרטית הלאומית (DNC) (אנ'), מידע שהודלף ביוני 2016 באתר DCLeaks (אנ') (ג'וזף מיפסוד היה נשיאה לשעבר של – Euro-Mediterranean University, שהוקמה בשיתוף אוניברסיטת חיפה ב-2008 בסלובניה).
ב-19 במרץ 2016 פרצה רוסיה גם לחשבון המייל של יושב-ראש הקמפיין של קלינטון, ג'ון פודסטה. פפדופולוס נפגש שוב עם פרופסור ג'וזף מיפסוד בלונדון ב-24 במרץ 2016, וב-26 באפריל. לפגישות אלו הצטרפה בחורה בשם "אולגה פולונסקיה". פפדופולוס יצר קשר עם פולונסקיה וביקש לתאם פגישה עם השגריר הרוסי בארצות הברית סרגיי קיסליאק.
ב-10 במאי 2016, ביקר פפדופולוס בבר ברובע הדיפלומטי של לונדון בשכונת קנזינגטון, שוחח עם דיפלומט אוסטרלי וסיפר לו על המידע שיש לרוסים על הילרי קלינטון. לאחר שנודע ביוני 2016 כי רוסיה פרצה למחשבי הוועדה הדמוקרטית הלאומית (DNC) (אנ'), הדיפלומט האוסטרלי סיפר על המפגש לשירות הביון החשאי האוסטרלי שהעביר אותו לארצות הברית. המידע הוביל לפתיחת חקירת FBI ב-31 ביולי 2016.
ב-22 בינואר 2017 נפגש פפדופולוס עם ראש המועצה האזורית שומרון, יוסי דגן, במהלך אירועי ההשבעה של טראמפ. בפגישה הבטיח פפדופולוס לדגן כי ממשל טראמפ יפגין תמיכה בהתנחלויות בגדה המערבית.
ב-27 בינואר 2017 נחקר על ידי ה-FBI. בחקירה טען כי הקשר בינו לבין פרופסור מיפסוד החל עוד לפני שהוא הצטרף לקמפיין טראמפ, ולא היה קשור לעבודתו עבור טראמפ במהלך הבחירות.
בפברואר 2017 מחק פפדופולוס את חשבון הפייסבוק שלו, שכלל עדויות להתכתבויות בינו לבין פרופסור מיפסוד. פפדופולוס נקט צעד זה יממה לאחר שהיועץ לביטחון לאומי של טראמפ, הגנרל מייקל פלין, התפטר מהבית הלבן על רקע חקירת השיחות שקיים עם שגריר רוסיה בנוגע לסנקציות לפני כניסת טראמפ לבית הלבן.
ב-5 באוקטובר 2017 הודה פפדופולוס ששיקר לאנשי ה-FBI בחקירתו הקודמת ולא מסר מידע על מפגשים עם פרופסור מיפסוד, המקורב לקרמלין ששיתף אותו במידע על המידע המפליל לכאורה על אודות קלינטון. הוגש נגדו כתב אישום בגין מסירת תצהיר כוזב.
ב-6 ביוני 2018 הודיע התובע המיוחד רוברט מולר כי יגיש נגד פפדופולוס כתב אישום נוסף, על ששירת כלוביסט של ישראל בלי שנרשם כחוק במשרד המשפטי.
בספטמבר 2018 התגלה כי פרופסור ג'וזף מיפסוד נעדר חודשים, וייתכן שמת.
ראו גם

ג'וזף מיפסוד
הבחירות לנשיאות ארצות הברית 2016
התערבות רוסיה בבחירות לנשיאות ארצות הברית ב-2016